Etelä-Karjalan hyvinvointialue hakee kuljetuspalveluyrityksiä kiireettömiin henkilökuljetuksiin vuosille 2025–2026

Kuljetuksia järjestetään pääsääntöisesti ikääntyneille ja vammaisille henkilöille. Järjestelmä sisältää asiakkaiden virkistys- ja vapaa-ajan matkoja (niin sanotut VPL- ja SHL-matkat), säännöllisesti toistuvia kuljetuksia esimerkiksi päivä- ja työtoimintaan sekä niin kutsuttuja laitossiirtoja.

Osallistuvalla yrityksellä tulee olla lupa henkilökuljetusten suorittamiseen sekä vähintään yksi ajoneuvo ajoja suorittamaan. Kuljetuksia voi ajaa yhdessä tai useammassa kuljetusalueessa, jotka määräytyvät pääsääntöisesti kunnittain.

-Olemme kilpailuttamassa järjestelmän kautta kuljetuksia vuosille 2025–2026. Uusia ajoneuvoja tarvitaan erityisesti Parikkalaan, Lemille, Rautjärvelle ja Savitaipaleelle, kertoo hyvinvointialueen logistiikka- ja materiaalihallintopäällikkö Jussi Kaurala.

Kilpailutukseen osallistuminen

Uusien tarjoajien tulee tehdä sähköinen osallistumishakemus 5.8.2024 mennessä osoitteessa https://tarjouspalvelu.fi/UX/TP/Index/?p=2356

Kaikki tarkemmat tiedot hankintajärjestelmästä löytyvät osallistumispyynnöstä. Varsinainen tarjouspyyntö toimitetaan järjestelmään hyväksytyille yrityksille alustavan aikataulun mukaan 26.8.2024.

Tervetuloa mukaan turvaamaan asiakkaittemme terveyttä, toimintakykyä ja turvaa!

Lisätietoja:

Jussi Kaurala, logistiikka- ja materiaalihallintopäällikkö, p. 040 146 3275, jussi.kaurala@ekhva.fi

Leena Luukka, hankintapäällikkö, p. 040 163 1223, leena.luukka@ekhva.fi